ท็อปเชฟไทยแลนด์ (ปี 2023)

**ท็อปเชฟไทยแลนด์ 2023** เป็นการแข่งขันท็อปเชฟไทยแลนด์ ในฤดูกาลที่ 4 และเป็นฤดูกาลแรกที่เปลี่ยนผู้ผลิตเป็นบริษัท เฮลิโคเนีย เอช กรุ๊ป จำกัด รวมถึงย้ายมาออกอากาศทางช่อง 7HD หลังจากที่ 3 ฤดูกาลก่อนหน้านี้ออกอากาศทางช่องวัน 31 ทั้งหมด รวมถึงเป็นฤดูกาลแรกที่ไม่มีพิธีกรดำเนินรายการ โดยออกอากาศทุกวันอาทิตย์ เวลา 18:00 น. และรีรันทุกวันพฤหัสบดี เวลา 23:15 น. เริ่มออกอากาศครั้งแรกเมื่อวันที่ 5 กุมภาพันธ์ พ.ศ. 2566

## กติกา
***รอบ Quickfire Challenge (พิสูจน์ความเร็ว ทักษะและการแก้ปัญหาเฉพาะหน้า) :** เป็นการแข่งขัน Warm Up ฝีมือผู้เข้าแข่งขันก่อนการแข่งรอบ Elimination Challenge ซึ่งโจทย์จะแตกต่างกันไปในทุกสัปดาห์ ผู้ที่ชนะในการแข่งขันรอบนี้จะได้รับสิทธิพิเศษหรือรางวัลต่าง ๆ
***รอบ Elimination Challenge (ภารกิจคัดคนออก) :** เป็นภารกิจจากโจทย์ที่ยากขึ้นเวลามากขึ้น มีทั้งภารกิจแบบเดี่ยว แบบคู่ และแบบทีม ขึ้นอยู่กับโจทย์ในแต่ละสัปดาห์ ผู้เข้าแข่งขันจะต้องทำอาหารตามโจทย์ที่กำหนด โดยมีวัตถุดิบหรือรูปแบบของอาหารให้ ในรอบนี้ ผู้ที่ทำได้ผิดพลาดมากที่สุดจะต้องออกจากการแข่งขัน ในการแข่งขันภารกิจแบบคู่ จะตัดสินผู้ที่ต้องออกจากการแข่งขันตามองค์ประกอบที่ผู้เข้าแข่งขันแต่ละคนรับผิดชอบ ส่วนภารกิจแบบทีม จะตัดสินจากเมนูที่ผู้เข้าแข่งขันแต่ละคนรับผิดชอบ ทั้งนี้ ในช่วงตัดสินหรือ Judges' Table ของซีซันนี้จะต่างจากซีซันที่ผ่านมา ผู้เข้าแข่งขันจะไม่ได้รับฟังคำติชมจากกรรมการในทันที หลังจากที่กรรมการชิมอาหารของผู้เข้าแข่งขันทุกคนแล้ว จะทำการเรียกผู้เข้าแข่งขันกลุ่มที่ทำอาหารได้ดีที่สุดและแย่ที่สุดฟังคำวิจารณ์และการตัดสิน
***รอบการแข่งขันเปิดร้านอาหารจริง Restaurant Wars :** เป็นภารกิจแบบทีมที่ผู้เข้าแข่งขันจะได้แข่งขันเปิดร้านอาหารจริง โดยคอนเซฟต์ของร้านอาหารมาจากผู้ชนะในรอบการออกแบบร้านอาหารในฝัน การตัดสินในรอบนี้จะมี 2 ส่วน ได้แก่ การบริการหน้าร้านและรสชาติอาหารโดยรวม สำหรับทีมที่แพ้ จะมีผู้เข้าแข่งขัน 1 คนต้องออกจากการแข่งขัน

## กรรมการตัดสินในรายการ
* **เชฟ[[วิลเมนต์ ลีออง]]**
: สุดยอดเชฟผู้ตัดสินการแข่งขันระดับโลกมาแล้วนับครั้งไม่ถ้วน ผู้อยู่เบื้องหลังความสำเร็จของเชฟทีมชาติไทย ในระดับแชมป์โลก
* **เชฟอาร์ต ศุภมงคล ศุภพิพัฒน์**
: สุดยอดเชฟอาหารยุโรป ที่ปรึกษาธุรกิจอาหารให้กับบริษัทยักษ์ใหญ่ระดับประเทศ และเป็นผู้บุกเบิก Chef Table คนแรกของเมืองไทย
* **เชฟต้น ธิติฏฐ์ ทัศนาขจร**
: สุดยอดเชฟ ผู้ช่ำชองและเชี่ยวชาญในอาหารไทย ทั้งแบบโมเดิร์นและฟิวชั่น จนได้รับรางวัลระดับโลกมาแล้ว
* **เชฟแพม [[พิชญา อุทารธรรม|พิชญา สุนทรญาณกิจ]]**
: สุดยอดเชฟผู้กวาดรางวัลมาแล้วทั้งระดับเอเชีย และระดับโลก 
### กรรมการพิเศษตัดสินในรายการ
* **แม่ช้อยนางรำ** - สันติ เศวตวิมล (ตอนที่ 2)
* **เชฟโอลิวิเย่ร์** - เชฟโอลิวิเย่ร์ คาสเทลล่า (ตอนที่ 2, 14 และ 15)
* **คุณหมึกแดง** - หม่อมหลวงศิริเฉลิม สวัสดิวัตน์ (ตอนที่ 2)
* **คุณอิงค์** - หม่อมหลวงภาสันต์ สวัสดิวัตน์ (ตอนที่ 2)
* **เฟิร์น** - พัสกร พลบูรณ์ (ตอนที่ 4)
* **กระติ๊บ** - ชวัลกร วรรธนพิสิฐกุล (ตอนที่ 4)
* **เชฟตาม** – ชุดารี เทพาคำ (ตอนที่ 5 และ 15)
* **เชฟอ๊อฟ** - ณัฐวุฒิ ธรรมพันธุ์ (ตอนที่ 5, 14 และ 15)
* **เชฟเอียน** - พงษ์ธวัช เฉลิมกิตติชัย (ตอนที่ 6)
* **หม่อมราชวงศ์สวัสดิวุฒิ สวัสดิวัตน์** (ตอนที่ 10)
* **เชฟพายุ นนทอ** (ตอนที่ 10)
* **เชฟสมศักดิ์** - สมศักดิ์ รารองคำ (ตอนที่ 14 และ 15)
* **เชฟบิ๊บ** - ชัชชญา รักตะกนิษฐ (ตอนที่ 14 และ 15)
* **เชฟพฤกษ์** - พฤกษ์ สัมพันธวรบุตร (ตอนที่ 14 และ 15)
* **เชฟอาร์ -** ธีรภัทร ตียาสุนทรานนท์ (ตอนที่ 15)

## ผู้เข้าแข่งขัน
} !! จำนวนครั้งที่ชนะ
|-
| อรรถสิทธิ์ พัฒนเสถียรกุล (เชฟบิ๊ก) || Chef & Owner || style="background:#009933; color:white;"|   || 2
|-
| Teo Zheng Yi Enoch (เชฟอิน็อค) || Executive & Owner Chef || style="background:lightblue;"|  || rowspan="3" | 3
|-
| วิสาขา ระวิจันทร์ (เชฟเกด) || Chef & Owner || style="background:lightblue;"|  
|-
| ณัฐณิชา บุญเลิศ  (เชฟพลอย)|| Private Chef || bgcolor=F4C7B8 |
|-
| จารึก ศรีอรุณ (เชฟจารึก) || Culinary Instructor || bgcolor=F4C7B8 ||| 2
|-
| เทียนชัย พีรพงศธร (เชฟเทียน) || Executive & Owner Chef || bgcolor=F4C7B8 ||| 3
|-
| พิเชษฐ์ สนั่นก้อง (เชฟเชษฐ์) || Head Chef 
| rowspan="2" bgcolor=F4C7B8 ||| rowspan="2" | 1
|-
| พิพิธชัย รังษีศุภธรากิตติ์ (เชฟโน้ต) || Chef & Owner 
|-
| ณัฐพนธ์ โอทนาวาทกิจ (เชฟโอ๊ต) || Chef & Owner || bgcolor=F4C7B8|  || 3
|-
| ภัควลัญชญ์ เวชมนต์ (เชฟกอล์ฟ) || Executive Sous Chef || bgcolor=F4C7B8|  || rowspan="2" | 2
|-
| สุรกิจ จันทร์โฮ้วมณี (เชฟณัฐ) || Chef De Cuisine || bgcolor=F4C7B8|   
|-
| ชัยวลัญช์ อินทร์วัน (เชฟแม็กซ์กี้) || Executive Chef || bgcolor=F4C7B8|   || 1
|-
| ทิพาพร เพียรทอง (เชฟกุ๊ก) || Head Chef || bgcolor=F4C7B8|   || 0
|-
| ฤทัย แซ่ตึ๊ง (เชฟมีน) || Head Chef || bgcolor=F4C7B8|   || 1
|-
| อภิเดช เร่งบุญมา (เชฟเดช) || Chef & Owner || bgcolor=F4C7B8|   || rowspan="2" | 0
|-
| ประเสริฐชัย ตรงวานิชนาม (เชฟแจ๊ค) || Chef & Owner || bgcolor=F4C7B8|   
|}
#  เคยเข้าร่วมการแข่งขันรายการ ท็อปเชฟไทยแลนด์ (ฤดูกาลที่ 1)
#  เคยเข้าร่วมการแข่งขันรายการ ท็อปเชฟไทยแลนด์ (ฤดูกาลที่ 3)
#  เคยเข้าร่วมการแข่งขันรายการ มาสเตอร์เชฟไทยแลนด์ ซีซันที่ 1 และ มาสเตอร์เชฟ ออล สตาร์ส ไทยแลนด์
#  เคยเข้าร่วมการแข่งขันรายการ ศึกค้นหาเชฟกระทะเหล็ก (ฤดูกาลที่ 2)

## ข้อมูลการแข่งขัน
### ตารางการคัดออก

: (ชนะเลิศ) ผู้ชนะเลิศการแข่งขัน 
: (รองชนะเลิศ) รองชนะเลิศการแข่งขัน
: (ชนะ) ผู้เข้าแข่งขันที่ชนะ Quickfire/Elimination Challenge
: (ชนะ) ผู้เข้าแข่งขันแบบคู่ที่ชนะ Quickfire/Elimination Challenge
: (สูง) ผู้เข้าแข่งขันที่เข้าชิงจานที่ดีที่สุดในรอบ Quickfire/Elimination Challenge
: (สูง) ผู้เข้าแข่งขันแบบคู่/ทีม ที่เข้าชิงจานที่ดีที่สุดในรอบ Quickfire/Elimination Challenge
: (ผ่าน) ผู้เข้าแข่งขันที่ผ่านเข้ารอบต่อไป 
: (ผ่าน) ผู้เข้าแข่งขันที่ได้รับสิทธิ์การคุ้มกัน ทำให้ผ่านเข้ารอบต่อไปในทันที
: (ต่ำ) ผู้เข้าแข่งขันที่ยืน 1 ในจานที่แย่ที่สุดในรอบ Quickfire/Elimination Challenge
: (ต่ำ) ผู้เข้าแข่งขันแบบคู่ที่ยืนเป็น 1 ในทีมที่แย่ที่สุดในรอบ Quickfire/Elimination Challenge
: (เสี่ยง) ผู้เข้าแข่งขันที่เสี่ยงในการถูกคัดออก
: (ออก) ผู้เข้าแข่งขันที่ถูกคัดออกประจำสัปดาห์
: (ร่วม) ผู้เข้าแข่งขันที่ถูกคัดออกไปแล้ว แต่ได้รับเชิญให้เข้าร่วมการแข่งขัน
: (ออก) ผู้เข้าแข่งขันที่ตกรอบไปแล้ว และได้โอกาสกลับมาแข่งขันอีกครั้ง แต่ไม่ผ่านรอบแรก
: (ออก) ผู้เข้าแข่งขันที่ตกรอบไปแล้ว และได้โอกาสกลับมาแข่งขันอีกครั้ง โดยผ่านรอบแรก แต่ไม่ผ่านรอบที่สอง
: (ออก) ผู้เข้าแข่งขันที่ตกรอบไปแล้ว และได้โอกาสกลับมาแข่งขันอีกครั้ง โดยผ่านสองรอบแรก แต่ไม่ผ่านรอบที่สาม
: (กลับ) ผู้เข้าแข่งขันที่ตกรอบไปแล้ว แต่ชนะในรอบ Vote Back ทำให้ได้กลับเข้ามาแข่งขันอีกครั้ง

## ข้อมูลการออกอากาศ
### ตอนที่ 1: การแข่งขันทำอาหารจากวัตถุดิบจากท้องทะเลไทย
:*ออกอากาศ 5 กุมภาพันธ์ 2566*
ในรอบแรกผู้เข้าแข่งขันจะต้องไปทำการแข่งขันที่เกาะขาม อำเภอเกาะกูด จังหวัดตราด โดยผู้เข้าแข่งขันจะต้องนั่งเรือจากฝั่งมายังเกาะขามด้วยเรือส่วนตัว และว่ายน้ำเข้ามายังหาดที่เป็นสถานที่แข่งขัน
***Quickfire Challenge รอบที่ 1:** ผู้เข้าแข่งขันทั้ง 16 คน จะต้องเตรียมวัตถุดิบ 2 ชนิด โดยจะต้องทำอย่างรวดเร็วและปราณีตที่สุด ซึ่งวัตถุดิบได้แก่ "กั้ง" จากบ้านแหลมสน อ่าวใหญ่ จังหวัดตราด จำนวน 10 ตัว ซึ่งมีเกณฑ์คือ เนื้อต้องไม่ฉีกขาด หัวต้องติดอยู่กับตัว และหางอยู่ในสภาพสมบูรณ์ และ "ปลาหมึก" จำนวน 3 ตัว นำมาทำเป็นซาชิมิ โดยการลอกหนัง จัดการกับตาและปาก และแล่ให้เป็นเส้นตรงความกว้างไม่เกิน 5 มิลลิเมตร ในรอบนี้ผู้ที่ทำได้เร็วที่สุด คือ เชฟเชษฐ์ ทำให้เขาเป็นผู้ชนะ โดยจะผ่านเข้ารอบทันทีและได้รับรางวัลพิเศษ คือ ห้องพักพูลวิลล่าของ "โซเนวา คีรี เกาะกูดรีสอร์ท" เป็นเวลา 3 วัน 2 คืน มูลค่า 2 แสนบาท ส่วน 3 คนสุดท้ายของรอบนี้คือ เชฟกอล์ฟ เชฟอิน็อค และเชฟแจ๊ค ทำให้ทั้งสามคนต้องเข้าแข่งขันในรอบ Elimination Challenge โดยอัตโนมัติ
***ผู้ชนะ:** เชฟเชษฐ์
***ผู้ที่ตกเป็น 3 คนสุดท้าย:** เชฟกอล์ฟ เชฟอิน็อค และเชฟแจ๊ค
***Quickfire Challenge รอบที่ 2:** ผู้เข้าแข่งขันที่เหลือทั้ง 12 คน จะต้องเตรียมวัตถุดิบ "หอยมะระ" วัตถุดิบท้องถิ่นของจังหวัดตราด โดยจะต้องนำเนื้อหอยมาแล่ให้มีความหนาไม่เกิน 3 มิลลิเมตร จำนวน 2 ตัว หรือ 30 ชิ้น ในรอบนี้ผู้ที่ทำได้เร็วที่สุด คือ เชฟพลอย และจะได้รับรางวัลพิเศษคือ ห้องพักพูลวิลล่าของ "โซเนวา คีรี เกาะกูดรีสอร์ท" เป็นเวลา 3 วัน 2 คืน มูลค่า 2 แสนบาท เช่นเดียวกัน ส่วน 3 คนสุดท้ายในรอบนี้ ได้แก่ เชฟมีน เชฟกุ๊ก และเชฟเกด ทำให้ทั้งสามคนต้องเข้าแข่งขันในรอบ Elimination Challenge ร่วมกับ เชฟกอล์ฟ เชฟอิน็อค และเชฟแจ๊ค ส่วนผู้เข้าแข่งขันคนอื่นจะได้ผ่านเข้าสู่รอบต่อไปทันที
***ผู้ชนะ:** เชฟพลอย
***ผู้ที่ตกเป็น 3 คนสุดท้าย:** เชฟมีน เชฟกุ๊ก และเชฟเกด
***Elimination Challenge:** ผู้เข้าแข่งขันทั้ง 6 คนจะต้องทำอาหารจากวัตถุดิบจากท้องทะเลไทย ซึ่งในรอบนี้มีวัตถุดิบ 6 ชนิด ได้แก่ กั้ง ปลาหมึก หอยมะระ ปลาย่ำสวาท ปูม้า และแมงกะพรุน โดยผู้เข้าแข่งขันจะต้องสุ่มหยิบมีดเพื่อเสี่ยงทายวัตถุดิบและรอบในการแข่งขัน ซึ่งจะมี 3 รอบ แต่ละรอบจะมีผู้เข้าแข่งขัน 2 คน โดยผู้ที่ได้หมายเลข 1 จะต้องเริ่มทำอาหารก่อน เมื่อเวลาผ่านไป 15 นาที ผู้ที่ได้หมายเลข 2 จะได้เริ่มทำอาหาร และผู้ที่ได้หมายเลข 3 จะได้เริ่มทำอาหารหลังจากคู่ที่ 2 เป็นเวลา 15 นาที ทั้งนี้ ผู้เข้าแข่งขันมีเวลา 60 นาทีเต็มเท่ากัน เมื่อแต่ละคู่หมดเวลาจะต้องเสิร์ฟทันที ผู้เข้าแข่งขันทั้ง 6 คน ได้เลือกวัตถุดิบและรอบการแข่งขันดังต่อไปนี้
:
:ในรอบนี้มีกรรมการรับเชิญ 4 ท่าน ได้แก่ ผู้ว่าราชการจังหวัดตราด รองผู้ว่าราชการจังหวัดตราด หัวหน้าสำนักงานจังหวัด และนายกองค์การบริหารส่วนตำบลเกาะหมาก ดังนั้นผู้เข้าแข่งขันจะต้องทำอาหารจำนวน 4 จาน และมีปริมาณเพียงพอในการชิมของกรรมการทั้ง 8 คน

:หลังจากคณะกรรมการได้ชิมอาหารของผู้เข้าแข่งขันทุกคนแล้ว ผู้เข้าแข่งขันจะยังไม่ทราบข้อติชมของคณะกรรมการจนกว่าจะกลับไปยังสตูดิโอของท็อปเชฟ โดย 3 คนที่ทำอาหารผิดพลาดมากที่สุด ได้แก่ เชฟอิน็อค โดยมีปัญหาที่เนื้อปลาย่ำสวาทสุกเกินไป ทำให้เนื้อปลาแห้งมาก เชฟมีน โดยมีปัญหาที่แมงกะพรุนหนาเกินไป ไก่กงฟีมีรสจืด และไม่มีความคิดสร้างสรรค์ และเชฟแจ๊ค โดยมีปัญหาที่เนื้อกั้งสับละเอียดทำให้ไม่มีรสสัมผัส และมีเศษเปลือกกั้งติดมา รวมถึงอาหารในจานไม่ใช่บูยาแบ็ส ไม่ใช่ซุปเกาหลี และไม่ใช่รสชาติของแกงส้ม ผู้ที่ต้องออกจากการแข่งขันในสัปดาห์นี้ คือ เชฟแจ๊ค
***ผู้ที่ตกเป็นอาหารสามจานที่แย่ที่สุด:** เชฟอิน็อค เชฟมีน และเชฟแจ๊ค
***ผู้ที่ถูกคัดออก:** เชฟแจ๊ค

### ตอนที่ 2: การแข่งขันจับคู่โปรตีนหลักกับซอส
:*ออกอากาศ 12 กุมภาพันธ์ 2566*
***Quickfire Challenge:** ในรอบ Quickfire Challenge ประจำสัปดาห์นี้ ได้มีแขกรับเชิญ คือ "บังฮาซัน" เจ้าพ่อของทะเลตากแห้ง ซึ่งการแข่งขันในรอบนี้จะใช้เพลงของบังฮาซันประกอบภารกิจ นั่นคือ ผู้เข้าแข่งขันจะต้องเดินวนรอบครัว โดยจะมีสเตชันทั้งหมด 15 สเตชัน เมื่อเพลงหยุดจะต้องทำอาหารที่สเตชันที่ตนเองหยุด โดยทำแบบนี้ไปเรื่อย ๆ ตลอด 30 นาที วัตถุดิบที่อยู่บนสเตชันทั้ง 15 เป็นวัตถุดิบจากภาคใต้ ได้แก่ ปลาอินทรีเค็ม ปลาวง ปลาหมึกแห้ง กุ้งแห้งและกล้วยหอม ปลาทู กุ้งมังกรเจ็ดสี ปลาข้าวสารแห้งและลูกหยีตากแห้ง ปลากุเลา หอยแมลงภู่ตากแห้ง กะปิและไข่หอยเม่น น้ำบูดูและมังคุด หอยนางรม สะตอ ใบเหลียง ไก่เบตง ผลงานที่ดีที่สุดและแย่ที่สุดในรอบนี้จะตัดสินจากเชฟคนสุดท้ายที่อยู่ประจำแต่ละสเตชัน ในรอบนี้ผู้ที่ทำผลงานผิดพลาดมากที่สุด 3 คน ได้แก่ เชฟเทียน เชฟโอ๊ตและเชฟณัฐ และ 3 คนที่ทำได้ดีที่สุด คือ เชฟเชษฐ์ เชฟโน้ตและเชฟจารึก ผู้ชนะในรอบนี้คือ เชฟจารึก จากวัตถุดิบปลาทู
:
***ผู้ที่ตกเป็นอาหารสามจานที่แย่ที่สุด:** เชฟเทียน เชฟโอ๊ต และเชฟณัฐ
***ผู้ชนะ:** เชฟจารึก
***Elimination Challenge:** เนื่องจากเชฟจารึกเป็นผู้ชนะในการแข่งขันรอบ Quickfire Challenge ทำให้ได้รับสิทธิ์ในการผ่านเข้ารอบโดยไม่ต้องแข่งขันในรอบนี้ และได้รับสิทธิ์ในการเป็นกรรมการร่วมตัดสินอีกด้วย ส่วนผู้เข้าแข่งขันอื่นจะต้องทำงานเป็นคู่ซึ่งจะต้องสุ่มหยิบมีดเพื่อเสี่ยงทายโปรตีนและซอส โดยผู้เข้าแข่งขันทั้ง 14 คนได้แบ่งทีมเป็นดังนี้
:
:ในการแข่งขันครั้งนี้จะมีผู้ที่ต้องออกจากการแข่งขัน 1 คน โดยจะตัดสินจากสิ่งที่อยู่ในความรับผิดชอบของแต่ละคน มีเวลา 90 นาทีในการแข่งขัน โดยจะต้องเสิร์ฟอาหารจำนวน 8 จาน และงบประมาณคู่ละ 4,000 บาท เพื่อใช้ในการซื้อวัตถุดิบที่แม็คโคร สาขาศรีนครินทร์ โดยมีเวลาในการเลือกซื้อทั้งหมด 30 นาที และกรรมการที่จะร่วมตัดสิน ได้แก่ เชฟแพม เชฟอาร์ต เชฟวิลแมน เชฟจารึก และกรรมการพิเศษ ได้แก่ เชฟโอลิวิเยร์ คาสเทลล่า, คุณสันติ เศวตวิมล, หม่อมหลวงศิริเฉลิม สวัสดิวัตน์และหม่อมหลวงภาสันต์ สวัสดิวัตน์ หลังจากที่คณะกรรมการชิมอาหารของทุกทีมแล้ว ในช่วงตัดสิน หม่อมหลวงภาสันต์จะอยู่ร่วมวิจารณ์อาหารร่วมกับเชฟแพม เชฟอาร์ต และเชฟวิลแมนด้วย โดยในรอบนี้ มี 2 ทีมที่ทำได้ดีที่สุด คือ ทีมสีเหลือง และ ทีมสีส้ม และผู้ชนะในรอบนี้ ได้แก่ เชฟมีน ส่วน 3 ทีมที่มีข้อผิดพลาดมากที่สุด ได้แก่ ทีมสีเขียว มีปัญหาที่ซอสฮอแลนเดสที่ไม่สมบูรณ์ และปลาไหลญี่ปุ่นที่หนังเหนียว ทีมสีแดง มีปัญหาที่เนื้อกระต่ายดิบ และซอสแกงฮังเลไม่ถูกต้อง และทีมสีขาว มีปัญหาที่ซอส XO ไม่ถูกต้อง และมูสซอส XO ดิบ นอกจากนี้ เชฟเกดยังทำผิดกติกาของรายการ เนื่องจากลักลอบนำผงชูรสและสาร Transglutaminase (เอนไซม์ปรับปรุงเนื้อสัมผัสอาหาร) เข้ามาในรายการ ดังนั้นผู้ที่ต้องออกจากการแข่งขัน คือ เชฟเกด
***ผู้ชนะ:** เชฟมีน
***ทีมที่ตกเป็นสามทีมที่แย่ที่สุด:** ทีมสีเขียว ทีมสีแดง และทีมสีขาว
***ผู้ที่ถูกคัดออก:** เชฟเกด

### ตอนที่ 3: การแข่งขันทำอาหารในงานกาลาการกุศล
:*ออกอากาศ 19 กุมภาพันธ์ 2566*
***Quickfire Challenge:** ในรอบ Quickfire Challenge ประจำสัปดาห์นี้  ผู้เข้าแข่งขันจะต้องหยิบวัตถุดิบที่ออกมาจากสายพาน โดยสายพานจะหมุนจำนวน 3 รอบ ผู้เข้าแข่งขันสามารถเลือกวัตถุดิบได้ 3 อย่างเพื่อใช้เป็นวัตถุดิบหลักในการทำอาหารและจะเลือกวัตถุดิบในรอบใดก็ได้ ทั้งนี้มีเวลาในการแข่งขัน 30 นาที 3 จานที่แย่ที่สุดเป็นของ เชฟอิน็อค เชฟมีนและเชฟกุ๊ก และ 3 จานที่ดีที่สุด เป็นของ เชฟกอล์ฟ เชฟเชษฐ์และเชฟพลอย ผู้ชนะในรอบนี้ คือ เชฟกอล์ฟ และยังมีเชฟที่ได้รับสิทธิพิเศษอีก 1 คน ได้แก่เชฟเชษฐ์
***ผู้ที่ตกเป็นอาหารสามจานที่แย่ที่สุด:** เชฟอิน็อค เชฟมีน และเชฟกุ๊ก
***ผู้ชนะ:** เชฟกอล์ฟ
***เชฟที่ได้รับสิทธิพิเศษ:** เชฟกอล์ฟและเชฟเชษฐ์
***Elimination Challenge:** จากการที่เชฟกอล์ฟและเชฟเชษฐ์เป็น 2 จานที่ดีที่สุดในรอบ Quickfire Challenge ทั้งสองคนจึงได้ผ่านเข้ารอบทันทีโดยไม่ต้องแข่งขันในรอบนี้ และได้รับสิทธิ์เป็นกรรมการ ส่วนผู้เข้าแข่งขันอื่นจะต้องแข่งขันกันต่อในรอบ Elimination Challenge โดยสัปดาห์นี้เป็นโจทย์กาลาดินเนอร์การกุศล เพื่อระดมทุนบริจาคให้กับสภากาชาดไทย จำนวน 1,000,000 บาท โดยไม่หักค่าใช้จ่าย ผู้เข้าแข่งขันจะต้องยกระดับวัตถุดิบไทยสู่อาหารในรูปแบบ Fine Dining ทั้งหมด 10 โต๊ะ เสิร์ฟให้แขก 100 คน (รวมกรรมการ 6 คน) โดยแต่ละคนจะต้องเสิร์ฟคอร์สของตนเอง ทั้ง 12 คนจะต้องวางแผนการทำอาหารและบริหารงบประมาณ 120,000 บาทเอง มีเวลา 60 นาทีในการประชุมและสั่งวัตถุดิบผ่านช่องทางออนไลน์ จาก Makro PRO ก่อนที่ผู้เข้าแข่งขันจะต้องไปทำอาหารในครัวของศูนย์การประชุมแห่งชาติสิริกิติ์ ผู้เข้าแข่งขันทั้ง 12 คน ได้ประชุมกันและมีข้อสรุปดังนี้
:
:ในการทำอาหารผู้เข้าแข่งขันจะต้องช่วยกันทำงานเป็นทีม โดยจะมีเมนูหลักที่ตนเองรับผิดชอบ การเสิร์ฟอาหารจะเสิร์ฟครั้งละ 2 คอร์ส หลังจากคณะกรรมการชิมอาหารทุกจานแล้ว ผู้ที่ทำได้ดีที่สุด 3 คน คือ เชฟพลอย เชฟณัฐและเชฟบิ๊ก โดยที่ผู้ชนะในการแข่งขันรอบนี้ คือ เชฟณัฐ และผู้ที่ทำได้แย่มีจำนวน 5 คน คือ เชฟจารึก เชฟโน้ต เชฟเดช เชฟมีนและเชฟโอ๊ต โดยเชฟจารึกและเชฟโน้ต มีสิ่งแปลกปลอมในอาหาร ได้แก่ หนังยางและเศษพลาสติก ตามลำดับ แต่ยังมีรสชาติที่ดีและชูวัตถุดิบหลักจึงยังไม่ใช่จานที่แย่ที่สุด ทำให้ 3 จานที่แย่ที่สุดเป็นของเชฟโอ๊ต เชฟมีน และเชฟเดช โดยเชฟโอ๊ตมีปัญหาที่รสชาติของใบเตยที่ขม ทำให้กรรมการและแขกทั้งหมดไม่สามารถรับประทานได้ เชฟมีน มีปัญหาการจัดจานที่ไม่มีความคิดสร้างสรรค์ และดอกโสนเสิร์ฟทั้งก้าน และเชฟเดช เสิร์ฟแซลมอนรมควันสำเร็จรูปและครีมชีสกลบกลิ่นปลากรอบทั้งหมด รวมถึงมีของตกแต่งที่ไม่สามารถรับประทานได้ ผู้ที่ต้องออกจากการแข่งขันในสัปดาห์นี้ คือ เชฟเดช
***ผู้ชนะ:** เชฟณัฐ
***ผู้ที่ตกเป็นอาหารสามจานที่แย่ที่สุด:** เชฟโอ๊ต เชฟมีน และเชฟเดช
***ผู้ที่ถูกคัดออก:** เชฟเดช

### ตอนที่ 4: การทำเมนูอาหารข้างถนน
:*ออกอากาศ 26 กุมภาพันธ์ 2566*
***Quickfire Challenge:** ในรอบ Quickfire Challenge ประจำสัปดาห์นี้ ผู้เข้าแข่งขันจะต้องทำอาหารข้างถนน โดยกรรมการจะเป็นผู้ประกาศโจทย์ ผู้เข้าแข่งขัน 2 คนที่กดกริ่งก่อนจะได้รับสิทธิ์ในการทำเมนูนั้น และเมนูในรอบต่อ ๆ ไปจะยากขึ้นเรื่อย ๆ มีเวลา 30 นาทีในการทำอาหารจำนวน 6 จาน ซึ่งในรอบนี้มีกรรมการรับเชิญ 2 ท่าน ได้แก่ เฟิร์น - พัสกร พลบูรณ์ และ กระติ๊บ - ชวัลกร วรรธนพิสิฐกุล ร่วมตัดสินในรอบนี้ด้วย ผู้เข้าแข่งขันได้ทำการเลือกโจทย์ของแต่ละคนดังต่อไปนี้
:
:ผู้เข้าแข่งขันที่เป็นผู้ชนะในแต่ละเมนู ได้แก่ เชฟกอล์ฟ เชฟแม็กซ์กี้ เชฟบิ๊ก เชฟโน้ต เชฟมีนและเชฟจารึก ส่วนผู้ชนะในรอบนี้ ได้แก่ เชฟแม็กซ์กี้ ซึ่งเขาจะได้ผ่านเข้ารอบทันทีโดยไม่ต้องแข่งขันในรอบคัดออก
***ผู้ชนะ:** เชฟแม็กซ์กี้
***Elimination Challenge:** ผู้เข้าแข่งขันทั้ง 12 คนจะต้องแข่งขันกันต่อในรอบคัดออก กับโจทย์การยกระดับเมนูอาหารข้างถนนให้เป็นเมนูระดับท็อปเชฟ โดยจะต้องทำงานเป็นคู่ ผู้เข้าแข่งขันทุกคนจะต้องทำการหยิบมีดเพื่อเสี่ยงทายเมนูและคู่ของตนเอง ซึ่งผู้เข้าแข่งขันได้เลือกเมนูดังนี้
:
:ในการแข่งขันครั้งนี้ จะมีผู้ที่ต้องออกจากการแข่งขัน 1 คน โดยจะตัดสินจากสิ่งที่อยู่ในความรับผิดชอบของแต่ละคน แต่ละคู่มีเวลา 60 นาทีในการแข่งขัน โดยจะต้องเสิร์ฟอาหารจำนวน 4 จาน สำหรับกรรมการทุกคน หลังจากที่กรรมการชิมอาหารของทุกคนแล้ว ทีมที่ดีที่สุด 2 ทีม คือ ทีมสีแดงและทีมสีฟ้า ทีมที่ชนะในรอบนี้ คือ ทีมสีฟ้า ส่วนทีมที่ทำได้แย่ที่สุด 3 ทีมคือ ทีมสีส้ม ทีมสีเหลือง และทีมสีเทา ทีมสีเหลืองมีปัญหาที่รสชาติที่ไม่ใช่หอยทอด ซอสศรีราชาซาบายอนมีรสคาวและโคชูจังที่รสชาติแย่ และไม่สามารถทำงานเป็นทีมได้ ทีมสีส้ม รสชาติไม่มีความเป็นข้าวปูผัดผงกะหรี่ไข่ข้น และลงซอสไม่ทัน ส่วนข้าวมีรสขาติที่แย่ ทีมสีเทา ข้าวเม่าแข็งและไม่กรอบ ชิฟอนเค้กไม่ฟู และโฟมกะทิไม่ขึ้น ผู้ที่ต้องออกจากการแข่งขันในสัปดาห์นี้ คือ เชฟมีน เนื่องจากไม่สามารถจัดการเวลาได้ ทำให้ไม่มีซอสและเนื้อปูซึ่งเป็นสิ่งที่รับผิดชอบอยู่ในจาน
***ผู้ชนะ:** เชฟโอ๊ตและเชฟณัฐ
***ทีมที่ตกเป็นสามทีมที่แย่ที่สุด:** ทีมสีส้ม ทีมสีเหลือง และทีมสีเทา
***ผู้ที่ถูกคัดออก:** เชฟมีน

### ตอนที่ 5: ศิลปะที่กินได้
:*ออกอากาศ 5 มีนาคม 2566*
***Quickfire Challenge:** ในรอบ Quickfire Challenge ประจำสัปดาห์นี้ จะมีกล่องดำพร้อมประตู 3 บาน ผู้เข้าแข่งขันจะต้องชิมและและทำอาหารให้เหมือนต้นฉบับโดยปราศจากการมองเห็น จำนวน 3 จาน โดยเมนูมาจากเชฟตาม ชุดารี เทพาคำ ผู้ชนะท็อปเชฟไทยแลนด์ ฤดูกาลที่ 1 โดยเมนูในห้องคือ "สลัดซีฟู้ด ซอสน้ำพริกไข่เค็ม" ประกอบไปด้วย กุ้งแม่น้ำย่าง ปูฟู หอยลายลวก ซอสน้ำพริกไข่เค็ม น้ำมันเปลือกกุ้ง หอยแดงดองและมะระหวานปรุงรส ใบชะพลูและใบยี่หร่าชุบแป้งทอด แตงกวาญี่ปุ่นปรุงรสและเจลแตงกวา ผู้เข้าแข่งขันจะถูกแบ่งออกเป็น 3 ทีม ซึ่งจะต้องสุ่มหยิบมีด โดยผู้เข้าแข่งขันได้แบ่งทีมดังต่อไปนี้
:
:แต่ละทีมจะต้องส่งตัวแทน 1 คนเข้าไปชิมและสัมผัสอาหารแล้วนำข้อมูลมาบอกเพื่อนทุกคนในทีม โดยที่ทีมสีแดงได้เลือกเชฟกอล์ฟ ทีมสีเหลืองเลือกเชฟพลอย และทีมสีเขียวเลือกเชฟณัฐ เข้าไปชิมอาหารในกล่อง เมื่อเหลือเวลา 25 นาที ทางรายการได้อนุญาตให้แต่ละทีมส่งตัวแทนอีก 1 คนที่ไม่ใช่คนเดิมเข้าไปชิม ซึ่งทีมสีแดงได้เลือกเชฟแม็กซ์กี้ ทีมสีเหลืองเลือกเชฟจารึก และทีมสีเขียวเลือกเชฟเชษฐ์ เข้าไปชิมและสัมผัสอาหารในรอบนี้ เมื่อเหลือเวลา 5 นาที ผู้เข้าแข่งขันสามารถเข้าไปดูเมนูต้นแบบในกล่องได้โดยห้ามสัมผัสอาหาร หลังจากที่คณะกรรมการชิมอาหารของทุกคนแล้ว ทีมที่ดีที่สุดคือ ทีมสีเหลือง แต่ผู้ชนะมีเพียงคนเดียว โดยให้สมาชิกภายในทีมประชุมและเลือกผู้ชนะกันเอง ซึ่งทีมสีเหลืองได้ลงมติเป็นเอกฉันท์เลือกเชฟโน้ตเป็นผู้ชนะ ทำให้เชฟโน้ตได้สิทธิ์คุ้มกันและผ่านเข้ารอบทันที ส่วนสมาชิกอื่นของทีมสีเหลืองจะได้รับบัตรเข้าชมท้องฟ้าจำลอง
***ทีมที่ชนะ:** ทีมสีเหลือง
***ผู้ถูกเลือกให้ได้รับสิทธิ์คุ้มกัน:** เชฟโน้ต
***Elimination Challenge:** ในรอบคัดออกประจำสัปดาห์นี้ สตูดิโอถูกคลุมด้วยผ้าสีขาวและสร้างบรรยากาศหลอนโดยที่ผู้เข้าแข่งขันสามารถเลือกสเตชันของตัวเองได้ โดยแต่ละสเตชันจะมีผ้าคลุมภาพถ่ายที่สื่อถึงเอกลักษณ์ความเป็นไทย โจทย์ในการแข่งขันครั้งนี้ ผู้เข้าแข่งขันจะต้องทำอาหารที่สื่อถึงภาพถ่ายที่ได้รับ โดยผู้เข้าแข่งขันได้เลือกภาพดังต่อไปนี้
:
:ผู้เข้าแข่งขันมีเวลา 90 นาทีในการแข่งขันรอบนี้ โดยมีกรรมการพิเศษ คือ เชฟอ๊อฟ - ณัฐวุฒิ ธรรมพันธุ์ เชฟกระทะเหล็ก ประเทศไทย มาร่วมตัดสินกับเชฟวิลแมน เชฟต้น และเชฟแพม หลังจากที่กรรมการชิมอาหารของทุกคนแล้ว ผู้ที่ทำได้ดีที่สุด 3 คน คือ เชฟพลอย เชฟจารึกและเชฟโอ๊ต โดยผู้ชนะ คือ เชฟโอ๊ต และจานที่แย่ที่สุด 3 จาน คือ เชฟณัฐ เชฟอิน็อคและเชฟกุ๊ก โดยเชฟณัฐ เสิร์ฟอาหารดิบทั้งหมด ซอสทั้งสามไม่เข้ากัน และใช้แต่วัตถุดิบต่างชาติ เชฟกุ๊ก ทำอาหารไม่เสร็จ คิดมากเกินไป อาหารเหมือนของสำเร็จรูป เชฟอิน็อค ศิลปะบนจานไม่สวย อาหารมีทิศทางเดียวและผลงานไม่สื่อถึงวัดอรุณ และผู้ที่ต้องออกจากการแข่งขันในสัปดาห์นี้คือ เชฟกุ๊ก
***ผู้ชนะ:** เชฟโอ๊ต
***ผู้ที่ตกเป็นอาหารสามจานที่แย่ที่สุด:** เชฟณัฐ เชฟอิน็อค และเชฟกุ๊ก
***ผู้ที่ถูกคัดออก:** เชฟกุ๊ก

### ตอนที่ 6: ลูกไม้หล่นไม่ไกลต้น
:*ออกอากาศ 12 มีนาคม 2566*
***Quickfire Challenge:** ในสัปดาห์นี้ทางรายการได้เชิญครอบครัวของผู้เข้าแข่งขัน ไม่ว่าจะเป็นพ่อ แม่ หรือพี่น้องของผู้เข้าแข่งขัน โดยในรอบนี้จะให้ครอบครัวของผู้เข้าแข่งขันแต่ละคนทำอาหารจากวัตถุดิบปริศนาภายในเวลา 30 นาที รวมเวลาเข้าไปเลือกวัตถุดิบในซูเปอร์มาร์เก็ต ผู้เข้าแข่งขันสามารถลงมาช่วยงานได้เมื่อเหลือเวลา 15 นาที วัตถุดิบปริศนาในรอบนี้คือ นมถั่วเหลือง หลังจากที่คณะกรรมการชิมอาหารของทุกคนแล้ว 4 จานที่ดีที่สุด เป็นของเชฟณัฐ เชฟกอล์ฟ เชฟพลอย และเชฟอิน็อค ผู้ชนะในรอบนี้ คือ เชฟอิน็อค
***ผู้ชนะ:** เชฟอิน็อค
***Elimination Challenge:** จากการที่เชฟอิน็อคเป็นผู้ชนะในรอบที่แล้ว เขาจะได้ผ่านเข้ารอบโดยไม่ต้องแข่งขันในรอบคัดออก ส่วนผู้เข้าแข่งขันที่เหลือทั้ง 10 คน จะต้องนำผลิตภัณฑ์หรือสูตรของครอบครัวมาต่อยอดเป็นผลิตภัณฑ์ของตัวเอง โดยจะต้องสร้างสรรค์ซอสของตนเองเพื่อขายแก่นักช็อปอายุ 20 - 60 ปี จำนวน 100 คน โดยมีเวลา 2 ชั่วโมงในการเตรียมซอสและมีเวลาอีก 30 นาทีการเสิร์ฟ ทั้งนี้ผู้เข้าแข่งขันมีงบประมาณ 3,000 บาทในการเลือกซื้อวัตถุดิบที่แม็คโคร การตัดสินในรอบนี้มีกรรมการพิเศษคือ เชฟเอียน - พงษ์ธวัช เฉลิมกิตติชัย เชฟกระทะเหล็ก ประเทศไทย มาตัดสินร่วมกับเชฟวิลแมน เชฟอาร์ตและเชฟแพม หลังจากที่กรรมการได้ชิมซอสของทุกคนแล้ว ผู้ที่ทำผลงานได้ดีที่สุด 3 คน ได้แก่ เชฟเทียน เชฟโน้ต เชฟเชษฐ์ และผู้ชนะ คือ เชฟเทียน ส่วนผู้ที่ทำผลงานได้แย่ที่สุด คือ เชฟจารึก เชฟพลอย และเชฟแม็กซ์กี้ โดยเชฟพลอยมีปัญหาที่ซอสมีน้ำมาก และเก็บไว้ได้ไม่นาน เชฟแม็กซ์กี้ ทำน้ำจิ้มหมูกระทะ ไม่มีความคิดสร้างสรรค์ ซอสง่ายเกินไป รสชาติเหมือนซอสสำเร็จรูป และเชฟจารึก ทำน้ำกระสาย (น้ำลอดช่อง) มีความง่ายเกินไป นอกจากนี้ มีคาราเมลที่ไหม้ทำให้มีรสขมติดมา และให้ความสำคัญแก่เครื่องเคียงมากเกินไป และผู้ที่ต้องออกจากการแข่งขันคือ เชฟแม็กซ์กี้
***ผู้ชนะ:** เชฟเทียน
***ผู้ที่ตกเป็นอาหารสามจานที่แย่ที่สุด:** เชฟจารึก เชฟพลอย และเชฟแม็กซ์กี้
***ผู้ที่ถูกคัดออก:** เชฟแม็กซ์กี้

### ตอนที่ 7: การทำอาหารนานาชาติจากวัตถุดิบนานาชาติ
:*ออกอากาศ 19 มีนาคม 2566*
***Quickfire Challenge:** ผู้เข้าแข่งขันสามารถเลือกวัตถุดิบหลักได้ 3 อย่าง โดยจะต้องมีโปรตีนอย่างน้อย 1 อย่าง มีเวลาเลือกวัตถุดิบ 1 นาทีในซูเปอร์มาร์เก็ต หลังจากที่เลือกวัตถุดิบแล้ว ทางรายการได้นำกล่องปริศนามาให้ผู้เข้าแข่งขันทุกคน ซึ่งภายในกล่อง มีข้าวโอ๊ต 3 ชนิด และภายในกล่องมีซองโจทย์ นั่นคือผู้เข้าแข่งขันจะต้องนำวัตถุดิบทั้ง 3 ชนิดและข้าวโอ๊ตมาทำเป็นไอศกรีม มีเวลา 30 นาทีในการแข่งขัน หลังจากที่คณะกรรมการชิมอาหารของทุกคนแล้ว 3 จานที่แย่ที่สุด เป็นของ เชฟจารึก เชฟอิน็อค และเชฟบิ๊ก และ 3 จานที่ดีที่สุด เป็นของ เชฟโน้ต เชฟเทียน และเชฟกอล์ฟ ผู้ชนะในรอบนี้ คือ เชฟกอล์ฟ
***ผู้ที่ตกเป็นอาหารสามจานที่แย่ที่สุด:** เชฟจารึก เชฟอิน็อค และเชฟบิ๊ก
***ผู้ชนะ:** เชฟกอล์ฟ
***Elimination Challenge:** ในรอบนี้มีวัตถุดิบไถลลงมาจากกระดานลื่น นั่นคือ แอปเปิลหลากหลายพันธุ์จากสหรัฐอเมริกา ในรอบนี้จะต้องทำงานเป็นทีมโดยการสุ่มหยิบมีด ซึ่งมีสีเขียวและสีส้ม โดยแต่ละทีมมีสมาชิกดังต่อไปนี้
:
:ทั้งสองทีมจะต้องสร้างสรรค์แอปเปิล 4 ชนิดเป็นอาหารสัญชาติต่าง ๆ ได้แก่ อิตาลี อินเดีย เกาหลีใต้ เม็กซิโกและเวียดนาม สมาชิกแต่ละคนในทีมจะต้องตกลงเองว่าจะทำอาหารสัญชาติไหน และจะต้องเสิร์ฟอาหารตามสัญชาติ ทีมที่ชนะในแต่ละคู่จะได้รับ 1 คะแนน ทีมที่ได้คะแนนมากกว่าจะอยู่รอดในสัปดาห์นี้ ส่วนทีมที่แพ้จะมี 1 คนที่ต้องออกจากการแข่งขัน มีเวลาในการแข่งขัน 90 นาที ผลการแข่งขันของแต่ละคู่เป็นดังนี้
:
:ทีมสีส้มคือทีมที่ชนะในการแข่งขันนี้ ชนะไปด้วยคะแนน 4 ต่อ 1 และจากการที่ทีมสีส้มเป็นทีมที่ชนะ ทำให้ทีมสีส้มผ่านเข้ารอบต่อไปทั้งทีม ผู้ที่ทำผลงานได้ดีที่สุดในรอบนี้ คือ เชฟพลอย ส่วนทีมที่แพ้ เชฟเทียน คือผู้ที่ทำผลงานได้ดีที่สุด และเชฟเชษฐ์เป็นอันดับสอง จานที่มีข้อผิดพลาดมากที่สุด คือ เชฟโอ๊ต เชฟโน้ต และเชฟณัฐ โดยเชฟโน้ต มีปัญหาที่รสชาติกระเทียมที่แรง และซอสโคชูจังกลบรสชาติของแอปเปิล เชฟโอ๊ต ไม่แกะหางกุ้ง อาหารไม่เป็นเม็กซิโก และมีขนาดที่ใหญ่เกินไป และเชฟณัฐ ทำอาหารง่ายเกินไป กินยาก รสชาติแอปเปิลหายไปเนื่องจากองค์ประกอบอื่นมาข่ม และแค่ซอยผักเท่านั้น ผู้ที่ต้องออกจากการแข่งขันในสัปดาห์นี้ คือ เชฟณัฐ
***ทีมที่ชนะ:** ทีมสีส้ม
***ผู้ชนะ:** เชฟพลอย
***ผู้ที่ตกเป็นอาหารสามจานที่แย่ที่สุด:** เชฟโอ๊ต เชฟโน้ต และเชฟณัฐ
***ผู้ที่ถูกคัดออก:** เชฟณัฐ

### ตอนที่ 8: การออกแบบร้านอาหารในฝัน
:*ออกอากาศ 26 มีนาคม 2566*
***Quickfire Challenge:** ในครั้งนี้ผู้เข้าแข่งขันไม่ต้องทำการแข่งขัน แต่จะได้ไปชิมอาหารจากร้านอาหารของกรรมการทั้ง 4 คนเพื่อหาแรงบันดาลใจ ได้แก่ ร้านโพทงของเชฟแพม ร้าน Coal Bistro & Bar ของเชฟวิลแมน เชฟเทเบิลส่วนตัวของเชฟอาร์ต และร้าน Le Du ของเชฟต้น โดยผู้เข้าแข่งขันจะต้องเดินทางไปร้านใดร้านหนึ่งด้วยตัวเอง ซึ่งเชฟกอล์ฟและเชฟอิน็อคไปร้านของเชฟแพม เชฟบิ๊กและเชฟโอ๊ตไปร้านของเชฟต้น เชฟพลอยและเชฟโน้ตไปร้านของเชฟวิลแมน และเชฟจารึก เชฟเทียนและเชฟเชษฐ์ ไปเชฟเทเบิลของเชฟอาร์ต
***Elimination Challenge:** ผู้เข้าแข่งขันต้องออกแบบร้านอาหารในฝัน โดยจะต้องนำเสนอแนวคิด, มู้ดแอนด์โทน และเมนูประจำร้าน (Signature Dish) ผู้เข้าแข่งขันที่ทำได้ดีที่สุด 2 คนจะได้นำแนวคิดของร้านอาหารตัวเองไปใช้ในการแข่งขันเปิดร้านอาหารจริง หรือ Restaurant Wars ซึ่งเป็นการแข่งขันที่สำคัญที่สุดของซีซันนี้ แต่ 1 คนที่ทำได้แย่ที่สุดจะต้องออกจากการแข่งขัน ผู้เข้าแข่งขันมีเวลา 90 นาทีในการทำอาหารเมนูประจำร้านอาหารของตนเอง โดยจะต้องไปซื้อวัตถุดิบที่แมคโคร และทำบอร์ดนำเสนอแนวคิดของร้านอาหารของตนเองก่อนการทำอาหาร 3 คนที่ทำได้ดีที่สุด คือ เชฟอิน็อค เชฟบิ๊ก และเชฟโอ๊ต ผู้ชนะและได้นำแนวคิดไปใช้ในการแข่งขัน Restaurant Wars คือ เชฟอิน็อคและเชฟโอ๊ต ส่วน 3 จานที่ผิดพลาดมากที่สุด คือ เชฟเชษฐ์ เชฟจารึก และเชฟกอล์ฟ โดยเชฟจารึก นำความคิดอดีตมานำเสนอ คิดน้อยเกินไป เมนูไม่มีตัวเชื่อม และลอกคนอื่นมา เชฟเชษฐ์ คอนเซปต์สับสน ไม่ใช้โอมากาเสะ อาหารธรรมดา และใช้ของสำเร็จรูป เชฟกอล์ฟ ทำในสิ่งที่ตัวเองไม่ถนัด และเสิร์ฟอาหารดิบ ผู้ที่ต้องออกจากการแข่งขันในสัปดาห์นี้ คือ เชฟกอล์ฟ

:

***ผู้ชนะ:** เชฟอิน็อค (New NanYang) และเชฟโอ๊ต (HAY - Farm to table and local sources)
***ผู้ที่ตกเป็นอาหารสามจานที่แย่ที่สุด:** เชฟเชษฐ์ เชฟจารึก และเชฟกอล์ฟ
***ผู้ที่ถูกคัดออก:** เชฟกอล์ฟ

### ตอนที่ 9: การแข่งขันในรอบ Vote Back
:*ออกอากาศ 2 เมษายน 2566*
***การแข่งขันรอบ Restaurant Wars:** ในรอบนี้ผู้เข้าแข่งขันจะต้องแข่งขันเป็นทีม ในโจทย์ การแข่งขันเปิดร้านอาหารจริง หรือ Restaurant Wars ซึ่งเชฟโอ๊ตและเชฟอิน็อคคือผู้ชนะทั้งสองคนจากการแข่งขันออกแบบร้านอาหารในฝัน ทั้งสองคนจึงได้สิทธิ์ เป็นหัวหน้าทีม และได้รับสิทธิ์ในการเลือกลูกทีมทั้งหมด โดยลำดับการเลือกลูกทีมคนแรกมาจากการสุ่มหยิบมีด จากนั้นจะทำการเลือกลูกทีมสลับกันระหว่าง 2 ทีม ซึ่งเชฟบิ๊กได้มีดสีแดง เชฟอิน็อคได้มีดสีเหลือง และเชฟบิ๊กได้สิทธิ์เลือกลูกทีมก่อน และผลการแบ่งทีมออกมาดังนี้
:
:แต่เนื่องจากผู้เข้าแข่งขันที่เหลืออยู่แค่ 8 คนมีจำนวนที่น้อยเกินไป ทางรายการจึงได้มีผู้ช่วยให้ทั้ง 2 ทีม ได้แก่ ผู้เข้าแข่งขันที่ตกรอบไปแล้วทั้ง 8 คน ได้แก่ เชฟแจ๊ค เชฟเกด เชฟเดช เชฟมีน เชฟกุ๊ก เชฟแม็กซ์กี้ เชฟณัฐ และเชฟกอล์ฟ แต่พวกเขาไม่ได้กลับมาเป็นแค่ผู้ช่วย แต่เป็นการแข่งขัน Vote Back หรือการได้รับโอกาสกลับเข้ามาเป็นผู้เข้าแข่งขันตัวจริง ซึ่งจะมีแค่คนเดียวเท่านั้นที่จะได้กลับมา ส่วนผู้เข้าแข่งขัน 8 คนที่ยังเหลืออยู่จะได้ไปพักผ่อน โดยการแข่งขันในรอบ Vote Back มีทั้งหมด 3 รอบ ได้แก่ รอบการจัดการวัตถุดิบ หรือ Mise En Place, รอบการทำอาหารด้วยความรวดเร็ว หรือ Quickfire Challenge และรอบคัดออก หรือ Elimination Challenge
***Mise En Place:** ผู้เข้าแข่งขันจะต้องตัดแต่งเนื้อสันนอกให้ออกมาเป็นสเต๊ก จำนวน 5 ชิ้น น้ำหนักชิ้นละ 200 – 250 กรัม เมื่อทำเสร็จแล้วผู้เข้าแข่งขันจะต้องกดกริ่งเพื่อให้กรรมการตรวจสอบ หากไม่ผ่านจะต้องทำใหม่ และผู้เข้าแข่งขันที่ทำได้ช้าที่สุดจะต้องออกจากการแข่งขัน
***ผู้ที่ผ่านเข้ารอบ:** เชฟณัฐ เชฟมีน เชฟแจ๊ค เชฟเกด เชฟเดช เชฟกอล์ฟ และเชฟแม็กซ์กี้
***ผู้ที่ถูกคัดออก:** เชฟกุ๊ก
***Quickfire Challenge:** ผู้เข้าแข่งขันจะต้องนำเนื้อสเต๊กจากรอบที่แล้วมาทำอาหารระดับท็อปเชฟ ภายในเวลา 30 นาที โดยในรอบนี้จะมี 2 คนที่ต้องออกจากการแข่งขัน
***ผู้ที่ผ่านเข้ารอบ:** เชฟแจ๊ค เชฟเกด เชฟกอล์ฟ เชฟณัฐ และเชฟมีน
***ผู้ที่ถูกคัดออก:** เชฟเดชและเชฟแม็กซ์กี้
***Elimination Challenge:** ผู้เข้าแข่งขันทั้ง 5 คนจะต้องทำอาหารโดยใช้วัตถุดิบหลักคือปลากะพงแช่แข็ง ภายในเวลา 60 นาที ในรอบนี้จะมีเพียง 1 คนเท่านั้นที่จะได้กลับเข้ามาเป็นผู้เข้าแข่งขันตัวจริง โดยจานที่ดีที่สุด 2 จานในรอบนี้ คือ เชฟเกดและเชฟแจ๊ค และคนที่ได้กลับเข้าสู่รายการอีกครั้ง คือ เชฟเกด
***ผู้ชนะ:** เชฟเกด
:ผู้ชนะในการแข่งขันรอบนี้ คือ เชฟเกด จะได้สิทธิ์ในการเลือกทีมในการแข่งขัน Restaturant Wars นั่นคือ ทีมสีแดง หรือ ทีมสีเหลือง โดยเชฟเกดได้เลือกเข้าทีมสีเหลือง ส่วนทีมสีแดงสามารถเลือกผู้ช่วยได้อีก 1 คน แต่ผู้นั้นจะไม่ได้กลับเข้าสู่รายการ โดยทีมสีแดงได้เลือกเชฟกอล์ฟ

### ตอนที่ 10: การแข่งขันเปิดร้านอาหารจริง
:*ออกอากาศ 9 เมษายน 2566*
***การแข่งขันรอบ Restaurant Wars:** ผู้เข้าแข่งขันตัวจริงทั้ง 9 คน (โดยเชฟกอล์ฟได้เข้าร่วมการแข่งขันครั้งนี้อีก 1 คน) จะต้องเปิดร้านอาหาร โดยจะแบ่งออกเป็น 2 ทีมตามที่ได้เลือกในสัปดาห์ที่แล้ว
:
:ทั้ง 2 ทีมจะได้เข้าไปแข่งขันในร้านอาหารภายในศูนย์การประชุมแห่งชาติสิริกิติ์ โดยร้านของทีมสีแดงคือ ห้องอาหาร Vantage Point และร้านของทีมสีเหลืองคือ ห้องอาหารแพรวา ทั้งสองทีมจะต้องทำอาหารอย่างน้อย 5 เมนู โดยสมาชิกแต่ละคนในทีมจะต้องรับผิดชอบคนละ 1 เมนู และต้องมีสมาชิกในทีม 1 คนที่จะรับผิดชอบการบริการหน้าร้านทั้งหมดควบคู่กับการรับผิดชอบเมนูของตัวเองไปด้วย ซึ่งทีมสีแดงเลือกเชฟบิ๊กและทีมสีเหลืองเลือกเชฟอิน็อคเป็นผู้รับผิดชอบการบริการ ทีมสีแดง มีชื่อร้านว่า HAY มาในคอนเซปต์ร้านอาหารในฟาร์มผัก ส่วนทีมสีเหลืองมีชื่อร้านว่า New Nanyang มาในคอนเซปต์ร้านอาหารจีน โดยมีเวลาในการเตรียมอาหาร 4 ชั่วโมง และมีเวลาอีก 2 ชั่วโมงในการเสิร์ฟอาหารให้กับลูกค้าจำนวน 50 คน ระหว่างการเสิร์ฟอาหาร กรรมการได้นำกระเช้ารังนกมามอบให้ทั้งสองร้าน และมีจดหมายอวยพรพร้อมโจทย์เสริม นั่นคือ ทั้งสองทีมจะต้องทำอาหารเมนูที่ 6 และต้องเสิร์ฟอาหารทั้ง 6 คอร์สให้โต๊ะคณะกรรมการทันที โดยโต๊ะคณะกรรมการ มีกรรมการพิเศษ 2 ท่าน ได้แก่ ม.ร.ว.สวัสดิวุฒิ สวัสดิวัตน์ หนึ่งในผู้บริหารศูนย์การประชุมแห่งชาติสิริกิติ์ และเชฟพายุ นนทอ หัวหน้าเชฟห้องอาหาร Vantage Point หลังจากทีมสีแดงเสิร์ฟอาหารได้ 3 เมนู กรรมการได้ลุกออกจากโต๊ะและย้ายไปชิมอาหารของทีมสีเหลือง เมื่อทีมสีเหลืองเสิร์ฟอาหารทั้งหมดแล้ว กรรมการได้กลับไปชิมอาหารของทีมสีแดงต่อจนจบคอร์ส การแข่งขันรอบนี้ทั้งสองทีมไม่สามารถจัดการบริการได้ โดยปัญหาของทีมสีเหลืองคือไม่มีการวางแผนล่วงหน้าทั้งภายในครัวและหน้าร้าน หัวหน้าทีมต้องเข้าออกครัวตลอดเวลาและไม่สามารถบริการหน้าร้านได้ พนักงานเสิร์ฟไม่เข้าใจในแนวคิดของร้านอาหาร สำหรับทีมสีแดง เสิร์ฟอาหารช้าสำหรับลูกค้าอื่นนอกเหนือจากโต๊ะของกรรมการ ส่วนรสชาติในภาพรวม ทีมที่ชนะ ได้แก่ ทีมสีเหลือง โดยจานที่ดีที่สุด 2 จานในรอบนี้ คือ เชฟเกดและเชฟเชษฐ์ และจานที่ดีที่สุด คือ เชฟเกด ส่วนทีมสีแดง เมนูของเชฟบิ๊กและเชฟพลอยเป็นจานที่ดี รวมถึงเชฟบิ๊กได้อธิบายควบคุมพนักงานเสิร์ฟให้เข้าใจแนวคิดของร้านได้เป็นอย่างดี ส่วนเชฟโอ๊ตและเชฟโน้ต เป็น 2 จานที่แย่ที่สุด แต่ไม่ใช่จานที่แย่แบบสัปดาห์ที่ผ่านมา ผู้ที่ต้องออกจากการแข่งขันในสัปดาห์นี้ คือ  เชฟโอ๊ต
***ทีมที่ชนะ:** ทีมสีเหลือง
* **ผู้ชนะ:** เชฟเกด
***ผู้ที่ตกเป็นอาหารสองจานที่แย่ที่สุด:** เชฟโอ๊ตและเชฟโน้ต
* **ผู้ที่ถูกคัดออก:**  เชฟโอ๊ต

### ตอนที่ 11: การเขียนสูตรอาหาร
:*ออกอากาศ 23 เมษายน 2566*
***Quickfire Challenge:** ผู้เข้าแข่งขันจะต้องทำอาหาร โดยใช้เรื่องราวเกี่ยวกับความรักกับแฟนเก่าของตนเอง ถ่ายทอดออกมาในผลงานของตนเอง มีเวลา 30 นาทีในการทำอาหาร โดยมีชื่อเมนูอาหารและระดับเรื่องราวของความรักดังนี้

:

 เรื่องราวที่ดี

 เรื่องราวที่เลวร้าย

:โดยในรอบนี้ 3 จานที่ประทับใจกรรมการมากที่สุด คือ เชฟโน้ต เชฟบิ๊ก และเชฟเทียน และผู้ชนะ คือ เชฟเทียน โดยได้รับรางวัลเป็นชุดสังฆทาน
***ผู้ชนะ:** เชฟเทียน

***Elimination Challenge:** จากการที่เชฟมืออาชีพบางคนสามารถถ่ายทอดสูตรอาหารของตนเองผ่านเมนูอาหารได้ ผู้เข้าแข่งขันจะต้องทำอาหารและเขียนสูตรอาหาร (Recipe) สำหรับเมนูประจำตัว (Signature Dish) ของตนเองให้ชัดเจนภายในเวลา 60 นาที โดยสูตรอาหารนี้จะได้รับการทดสอบโดยผู้เข้าแข่งขันมาสเตอร์เชฟไทยแลนด์ที่ไม่ได้ผ่านการเรียนทำอาหารจากสถาบันสอนทำอาหารชื่อดัง (โฮมคุก) จำนวน 8 คน ได้แก่ จำลอง จากซีซันที่ 1 บอล จากซีซันที่ 3 คุณแดง แทส คุณยุพ เบลล์ โหน่ง และนุ จากซีซันที่ 5 ซึ่งเชฟผู้เข้าแข่งขันแต่ละคนจะต้องทำการสุ่มหยิบมีดเสี่ยงทายผู้ทดสอบสูตรของตนเอง ซึ่งผลออกมาดังต่อไปนี้
:
:ผู้ทดสอบสูตรอาหารจะมีเวลาทำอาหาร 90 นาที และแยกครัวออกเป็น 2 จุด โดยผู้ทดสอบสูตรอาหารไม่สามารถปรึกษากับเชฟผู้เข้าแข่งขันได้ ซึ่งคณะกรรมการใช้เกณฑ์การตัดสิน 2 ข้อ คือ 1. ความน่าสนใจของเมนู 2. ความใกล้เคียงกับเมนูต้นฉบับ โดยหลังจากคณะกรรมการชิมอาหารและอ่านสูตรของทุกคนแล้ว ผู้ที่ทำผลงานได้ดีที่สุด 3 คน ได้แก่ เชฟพลอย เชฟเทียน และเชฟเกด และผู้ชนะในรอบนี้ ได้แก่ เชฟพลอย ส่วน 2 จานที่แย่ที่สุด ได้แก่ เชฟเชษฐ์และเชฟโน้ต โดยเชฟเชษฐ์ มีปัญหาที่สูตรไม่ละเอียด ไม่บอกระยะเวลาในการนึ่งและการห่อ รสชาติและความคิดสร้างสรรค์ไม่ดี ส่วนเชฟโน้ต ไม่มีความคิดสร้างสรรค์ มีรสชาติและรสสัมผัสเดียว และมีการสะกดคำผิดในส่วนที่สำคัญมาก (นำปลา เป็น น้ำปลา) ส่งผลให้สัปดาห์นี้ทั้งเชฟเชษฐ์และเชฟโน้ตต้องออกจากการแข่งขันทั้งคู่

***ผู้ชนะ:** เชฟพลอย
* **ผู้ที่ถูกคัดออก:** เชฟเชษฐ์และเชฟโน้ต

### ตอนที่ 12: การทำอาหารจากผู้สนับสนุนรายการ
:*ออกอากาศ 30 เมษายน 2566*
***Quickfire Challenge:** ผู้เข้าแข่งขันจะต้องทำอาหารโดยใช้วัตถุดิบหลักและนำเสนอสินค้าที่เข้ามาสนับสนุนรายการ คือ กะทิอัมพวา โดยให้นำเสนอออกมาให้โดดเด่น และตรงกับคอนเซปต์ที่สินค้ากำหนดไว้ คือ "ขาว ข้น หอม มัน" ภายในเวลา 30 นาที โดยหลังจากที่คณะกรรมการชิมอาหารของทุกคนแล้ว ผู้ที่ทำอาหารออกมาไม่ตอบโจทย์ที่สุด 2 คน คือเชฟเกดและเชฟบิ๊ก ส่วน 2 จานที่ดีที่สุดในรอบนี้ คือ เชฟเทียนและเชฟจารึก และผู้ชนะในรอบนี้ คือ เชฟเทียน โดยได้รับกะทิอัมพวาไปใช้เป็นเวลา 1 ปี
***ผู้ที่ตกเป็นอาหารสองจานที่แย่ที่สุด:** เชฟเกดและเชฟบิ๊ก
***ผู้ชนะ:** เชฟเทียน
***Elimination Challenge:** ผู้เข้าแข่งขันจะต้องทำขนมอบ (Bakery) โดยใช้วัตถุดิบหลัก คือ เนย ยี่ห้อ Allowrie ซึ่งต้องทำขนมอบให้ชูทั้งกลิ่นและรสชาติของเนยออกมาได้อย่างชัดเจนที่สุด โดยมีเวลาในการทำขนมอบ 90 นาที โดยหลังจากที่คณะกรรมการชิมเมนูของทุกคนแล้ว ผู้ที่ทำผลงานได้ดีที่สุด 3 คน ได้แก่ เชฟพลอย เชฟจารึก และเชฟเกด และผู้ชนะในรอบนี้ คือ เชฟจารึก ส่วน 2 จานที่แย่ที่สุด ได้แก่ เชฟบิ๊กและเชฟเทียน โดยเชฟเทียน มีปัญหาที่หยิบเครื่องปรุงผิด กลายเป็นหยิบเกลือมาปรุงแทนน้ำตาล ทำให้มีรสชาติเค็มทุกองค์ประกอบ และใช้แป้งสำเร็จรูป ส่วนเชฟบิ๊ก จานอาหารมีมิติเดียว ขนมอบไม่ประณีต และใช้แป้งสำเร็จรูปเช่นกัน และผู้ที่ต้องออกจากการแข่งขันในสัปดาห์นี้ คือ เชฟเทียน
***ผู้ชนะ:** เชฟจารึก
***ผู้ที่ตกเป็นอาหารสองจานที่แย่ที่สุด:** เชฟบิ๊กและเชฟเทียน
* **ผู้ที่ถูกคัดออก:** เชฟเทียน

### ตอนที่ 13: การสร้างสรรค์วัตถุดิบพื้นฐานให้เป็นเมนูระดับท็อปเชฟ
:*ออกอากาศ 7 พฤษภาคม 2566*
***Quickfire Challenge:** ก่อนเริ่มการแข่งขัน เชฟวิลแมนได้ทำเครื่องดื่มนมปั่นให้เชฟผู้เข้าแข่งขันได้ดื่ม จากนั้นกรรมการได้ประกาศว่าในสัปดาห์นี้จะเป็นโจทย์การสร้างสรรค์วัตถุดิบพื้นฐานให้เป็นเมนูระดับท็อปเชฟ ซึ่งในรอบ Quickfire Challenge คือ ขนมหวานจากนมสดภายในเวลา 30 นาที โดยรอบนี้มีกรรมการคือเชฟแพมและเชฟวิลแมน หลังจากที่คณะกรรมการชิมเมนูของทุกคนแล้ว 2 จานที่แย่ที่สุดเป็นของ เชฟบิ๊กและเชฟเกด และผู้ชนะในรอบนี้ คือเชฟอิน็อค โดยได้รับสิทธิพิเศษซึ่งจะเปิดเผยในรอบ Elimination Challenge ต่อไป
***ผู้ที่ตกเป็นอาหารสองจานที่แย่ที่สุด:** เชฟบิ๊กและเชฟเกด
***ผู้ชนะ:** เชฟอิน็อค
***Elimination Challenge:** ในรอบนี้ทางรายการได้นำกล่องปริศนามาให้ผู้เข้าแข่งขันทุกคน ซึ่งภายในกล่องมีวัตถุดิบที่เป็นพื้นฐานของการทำอาหาร คือ ข้าวและไข่ไก่ โดยในรอบนี้ผู้เข้าแข่งขันจะต้องยกระดับอาหารที่รับประทานได้โดยทั่วไป คือ ข้าวผัดไข่ ให้มีความแตกต่างและกลายเป็นเมนูระดับท็อปเชฟ โดยเชฟอิน็อคซึ่งเป็นผู้ชนะจากรอบ Quickfire Challenge จะได้สิทธิ์ในการนำวัตถุดิบระดับพรีเมียมจากทะเล เช่น ล็อบสเตอร์ ขาปูทาราบะ อูนิ (ไข่เม่นทะเล) ทรัฟเฟิล หอยเป๋าฮื้อ ไข่ปลาแซลมอนและคาเวียร์ มาใช้เสริมให้สามารถยกระดับอาหารได้มากขึ้น โดยมีเวลาในการทำอาหาร 60 นาที หลังจากที่คณะกรรมการชิมอาหารของทุกคนแล้ว ผู้ที่ทำผลงานได้ดีที่สุด 2 คน คือ เชฟอิน็อคและเชฟบิ๊ก และผู้ชนะในรอบนี้คือ เชฟบิ๊ก ส่งผลให้เชฟจารึก เชฟพลอย และเชฟเกด เป็น 3 จานที่แย่ที่สุดไปโดยปริยาย โดยเชฟจารึก มีปัญหาที่การโฟกัสผิดจุดและไม่มีความคิดสร้างสรรค์ องค์ประกอบอื่นเด่นกว่าข้าวผัดไข่ ส่วนเชฟเกด ทำองค์ประกอบเสริมในจานฆ่ากันเองและทำอาหารแบบแยกส่วนซึ่งไม่เพียงพอต่อโจทย์ และเชฟพลอย ทำองค์ประกอบอื่นที่ทำให้รสชาติของข้าวผัดไข่เสียไป และผู้ที่ต้องออกจากการแข่งขันในสัปดาห์นี้ คือ เชฟจารึก
***ผู้ชนะ:** เชฟบิ๊ก
***ผู้ที่ตกเป็นอาหารสามจานที่แย่ที่สุด:** เชฟจารึก เชฟพลอย และเชฟเกด
* **ผู้ที่ถูกคัดออก:** เชฟจารึก

### ตอนที่ 14: รอบรองชนะเลิศ (Semi-Final)
:*ออกอากาศ 21 พฤษภาคม 2566*
:ก่อนเริ่มการแข่งขัน กรรมการได้เลี้ยงอาหารแก่ผู้เข้าแข่งขันทั้ง 4 คน พร้อมกับการพูดคุยประสบการณ์ที่ผ่านมาและอนาคตของผู้เข้าแข่งขัน ที่โรงแรมบันยันทรี ถนนสาทรใต้ กรุงเทพมหานคร
***รอบรองชนะเลิศ:** ผู้เข้าแข่งขันจะได้รับผู้ช่วยคนละ 2 คน จากผู้เข้าแข่งขันที่ตกรอบไปแล้วทั้ง 12 คน โดยการโทรศัพท์ มีเวลา 10 นาทีในการดีล
:
:ในรอบนี้จะมีผู้ที่ต้องออกจากการแข่งขัน 1 คน โจทย์ในรอบนี้คือการสร้างสรรค์เมนูระดับท็อปเชฟโดยใช้วัตถุดิบไทย ได้แก่ หอยนางรมสุราษฎร์ธานี โดยจะต้องแกะหอยเอง มีเวลา 60 นาทีในการเสิร์ฟอาหารให้คณะกรรมการและกรรมการพิเศษ 5 ท่าน ได้แก่ เชฟสมศักดิ์ รารองคำ, เชฟโอลิวิเย่ร์ คาสเทลล่า, เชฟบิ๊บ - ชัชชญา รักตะกนิษฐ, เชฟพฤกษ์ สัมพันธวรบุตร และเชฟอ๊อฟ - ณัฐวุฒิ ธรรมพันธุ์ หลังจากที่คณะกรรมการชิมอาหารของทุกคนแล้ว ผู้ที่ทำผลงานได้ดีที่สุด 2 คน คือ เชฟเกดและเชฟบิ๊ก และผู้ชนะในรอบนี้คือ เชฟเกด ทำให้ทั้งสองคนได้ผ่านเข้าสู่รอบชิงชนะเลิศทันที และส่งผลให้เชฟอิน็อคและเชฟพลอย เป็น 2 จานที่แย่ที่สุดไปโดยปริยาย โดยจานของเชฟอิน็อคมีองค์ประกอบน้อยเกินไป ส่วนจานของเชฟพลอยชูวัตถุดิบหลักไม่มากพอ และผู้ที่ต้องออกจากการแข่งขันในสัปดาห์นี้ คือ เชฟพลอย
***ผู้ชนะ:** เชฟเกด
***ผู้ที่ตกเป็นอาหารสองจานที่แย่ที่สุด:** เชฟพลอยและเชฟอิน็อค
* **ผู้ที่ถูกคัดออก:** เชฟพลอย

### ตอนที่ 15: รอบชิงชนะเลิศ (Final)
:*ออกอากาศ 28 พฤษภาคม 2566*
***รอบชิงชนะเลิศ 1:** ผู้เข้าแข่งขันทั้ง 3 คน ได้แก่ เชฟบิ๊ก เชฟเกด และเชฟอิน็อค จะต้องทำอาหาร 3 คอร์ส ได้แก่ อาหารเรียกน้ำย่อย อาหารจานหลัก และขนมหวาน เสิร์ฟจำนวน 16 ที่ โดยกรรมการได้แก่ กรรมการประจำรายการ 4 คน กรรมการพิเศษ 5 คน ได้แก่ เชฟสมศักดิ์ เชฟโอลิวิเย่ร์ เชฟอ๊อฟ เชฟพฤกษ์ และเชฟบิ๊บ และเหล่าเชฟดาวมิชลิน จำนวน 7 คน มีเวลา 4 ชั่วโมง โดยจะต้องเสิร์ฟอาหารจานแรกเมื่อเวลาผ่านไป 2 ชั่วโมง และเสิร์ฟอาหารจานต่อไปหลังจากอาหารจานก่อนหน้า 1 ชั่วโมง และมีผู้ช่วย 2 คนที่ได้เลือกจากรอบรองชนะเลิศ
:
***รอบชิงชนะเลิศ 2:** ในการแข่งขันรอบนี้ ผู้เข้าแข่งขันทั้ง 3 คน จะต้องแข่งขันคนเดียว โดยไม่มีผู้ช่วย โจทย์ในรอบนี้คือการสร้างสรรค์วัตถุดิบไทย ให้เป็นเมนูระดับท็อปเชฟ โดยวัตถุดิบที่ต้องใช้ คือ กั้ง มีเวลาในการแข่งขัน 60 นาที และหลังจากคณะกรรมการชิมอาหารทั้งหมดและรวบรวมคะแนนแล้ว คณะกรรมการได้ใช้วิธีประกาศผลการตัดสินโดยนำมีดสีทองมาเสียบหน้ากล่องเสียบมีดที่มีชื่อของผู้ชนะเลิศของรายการในฤดูกาลนี้อยู่ และให้เชฟทั้ง 3 คนหยิบมีดจากกล่องเสียบมีดของตนเองขึ้นพร้อมกัน และผู้ที่หยิบได้มีดสีทอง ซึ่งถือเป็นผู้ชนะเลิศของรายการในฤดูกาลนี้ คือ เชฟบิ๊ก โดยได้รับถ้วยรางวัล (เพิ่มเข้ามาใหม่ในท็อปเชฟไทยแลนด์ 2023) พร้อมเงินรางวัล 1,000,000 บาท
***ผู้ชนะ: เชฟบิ๊ก**

## รางวัลที่ได้รับ

* Best TV Format Adaptation (Unscripted) หรือ Best Reality Show in Asia จาก Content Asia Award 2023 

## อ้างอิง

## แหล่งข้อมูลอื่น
* 
* 
* 
* 

2023
หมวดหมู่:รายการโทรทัศน์ช่อง 7 เอชดี
หมวดหมู่:รายการโทรทัศน์ไทยรายฤดูกาลในปี พ.ศ. 2566